**Sajtóközlemény**

**Dátum:** 2019. június 27.

Roto tolórendszerek: hatékonyabb mechanikus betörésvédelem / Négy biztonsági alkatrész / Három „Patio“ programra kialakítva / Speciális vasalat alkatrészek / Biztosított résszellőztetés / Tetszőleges elektronikus alkatrészek a még nagyobb biztonság érdekében

**RC 2 biztonsági osztályú tolószerkezetek**

***Leinfelden-Echterdingen - (rp)*** Ami a bukó-nyíló rendszerek területén már ismert és bevált, az a nagy szárnytömegek esetén is lehetővé teszi az RC 2 osztályú tolórendszerek gyártását. Mindezt 4 db mechanikus alkatrész teszi lehetővé, amelyek a „Sliding“ portfólió három különböző vasalatprogramjában is alkalmazásra kerülnek, így biztosítva hatékony védelmet a betörések ellen. Általánosságban az a tény, hogy a bukó-nyíló vasalattechnika egyben a tolórendszerek gyártására is alkalmas, igazolja azt, hogy az építőanyag beszállító által kínált választék az ablakgyártók számára gazdaságos, nagymértékben kompatibilis és megbízható.

Az összeállítás első alkatrésze a magasság és szorítónyomás állítható biztonsági gombafejes zárócsap, amely zárt állapotban a többszörös csavarrögzítéssel ellátott biztonsági záródarabbal együtt megbízható reteszelést biztosít, így megakadályozva a szárny tokból történő kiemelését. A harmadik alkatrész a zárható kilincs, amely meggátolja, hogy a vasalat kívülről eltolható és kinyitható legyen. Végül, de nem utolsósorban a külső oldalról nem látható, a horonyba beépített fúrásvédő lemez teszi teljessé az összeállítást. Ennek az alkatrésznek a segítségével megakadályozható a hajtómű kívülről történő megfúrása.

Az alkatrészek igény szerinti kombinációjával a Roto a tolóvasalatok választékában „meggyőző RC 2 ellenállási osztályú megoldásokat“ kínál. Ez különösen a kiváló szigetelésű tolóajtókat magában foglaló „Patio Inowa“ rendszerekre, a négy változatban elérhető párhuzamosan toló és bukó-toló teraszajtókat tartalmazó „Patio Alversa“ rendszerekre, valamint a fából és fa/alumíniumból gyártott, 400 kg maximális szárnytömeggel rendelkező „Patio Life“ emelő-toló rendszerekre érvényes. Az utóbbi és bizonyos „Alversa“ kivitelek esetében még a biztosított résszellőztetés is megvalósítható.

**Elektronikus értéktöbblet**

Az „E-Tec Control“ alkatrészekkel való felszereltség által a tolóvasalat programok biztonsági szintje még tovább növelhető. Erre szolgál a mágneses zárás- és nyitásérzékelő rendszer (MVS) érzékelőinek a záródarabba történő beillesztése. Ezek is láthatatlanok, ezzel nem törik meg a tolórendszer harmonikus kivitelét – véli a gyártó.

**Képfeliratok**

A hatékony, mechanikus betörésvédelem az RC 2-osztályban a tolóablakoknál és tolóajtóknál is garantált – magyarázza a Roto. A rendszert a gyártó három vasalatprogramra állította fel a megfelelő biztonsági alkatrészekkel. A „Patio Inowa“ merőleges záródású tolórendszernél speciális biztonsági záródarabok tartoznak a középrészhez.

**Fotó:** Roto **Roto\_Patio\_Inowa\_Aluminium.jpg**

A résszellőztetés ellenére nincs biztonsági kockázat: a gombafejes zárócsapnak és a szimmetrikus biztonsági záródarabnak köszönhetően a Roto „Patio Life“ tolórendszere biztonságosan záródik. Az eredmény: természetes, ám kívülről láthatatlan szellőzés, hatékony kiemelés elleni védelem keretében, RC 2-osztályú megoldásokhoz.

**Fotó:** Roto **Roto\_Patio\_Life\_Holz.jpg**

Nyomtatható – Másolat kérésre

**Kiadó:** Roto Frank Fenster- und Türtechnologie GmbH • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de